CELEX: 62009TN0260
Language: ro
Date: 2009-07-06 00:00:00
Title: Cauza T-260/09 P: Recurs introdus la 6 iulie 2009 de Oficiul pentru Armonizare în cadrul Pieței Interne (mărci, desene și modele industriale) împotriva Hotărârii pronunțate la 5 mai 2009 de Tribunalul Funcției Publice în cauza F-27/08, Simões Dos Santos/OAPI

12.9.2009   
            
            
               RO
            
            
               Jurnalul Oficial al Uniunii Europene
            
            
               C 220/35
            
         Recurs introdus la 6 iulie 2009 de Oficiul pentru Armonizare în cadrul Pieței Interne (mărci, desene și modele industriale) împotriva Hotărârii pronunțate la 5 mai 2009 de Tribunalul Funcției Publice în cauza F-27/08, Simões Dos Santos/OAPI
   (Cauza T-260/09 P)
   2009/C 220/74
   Limba de procedură: franceza
   
      Părțile
   
   
      Recurent: Oficiul pentru Armonizare în cadrul Pieței Interne (mărci, desene și modele industriale) (reprezentanți: I. de Medrano Caballero, agent, asistat de D. Waelbroeck, avocat)
   
      Cealaltă parte în proces: Manuel Simões Dos Santos (Madrid, Spania)
   
      Concluziile recurentei
   
   
               —
            
            
               Anularea Hotărârii Tribunalului Funcției Publice în cauza F-27/08, inclusiv a concluziilor în despăgubiri;
            
         
               —
            
            
               admiterea concluziilor din primă instanță formulate de recurent, mai exact respingerea acțiunii ca nefondată;
            
         
               —
            
            
               obligarea celeilalte părți în proces la plata cheltuielilor de judecată aferente atât recursului, cât și procedurii desfășurate în fața Tribunalului Funcției Publice.
            
         
      Motivele și principalele argumente
   
   Prin prezentul recurs, Oficiul pentru Armonizare în cadrul Pieței Interne (mărci, desene și modele industriale) (OAPI) solicită anularea Hotărârii Tribunalului Funcției Publice (TFP) din 5 mai 2009, pronunțată în cauza Simões Dos Santos/OAPI, F-27/08, prin care TFP a anulat decizia PERS-01-07 și scrisoarea din 15 iunie 2007 a OAPI, în măsura în care implică constatarea dispariției soldului de puncte de merit ale domnului Simões Dos Santos în urma promovării sale.
   În susținerea recursului, OAPI invocă trei motive întemeiate pe:
   
               —
            
            
               o eroare de drept, în măsura în care TFP, încălcând jurisprudența referitoare la condițiile privind aplicarea retroactivă a unui act și principiul încrederii legitime, a constatat că OAPI a încălcat principiul securității juridice și principiul neretroactivității;
            
         
               —
            
            
               o eroare de drept, în măsura în care TFP a considerat că OAPI a încălcat articolul 233 CE și principiul autorității de lucru judecat care decurge din Hotărârea Tribunalului de Primă Instanță pronunțată la 14 februarie 2007 în cauza T-435/04, Simões Dos Santos/OAPI, cu toate că măsurile adoptate de TFP pentru executarea hotărârii menționate ar fi singurele permise pentru a nu se încălca principiul nediscriminării;
            
         
               —
            
            
               nelegalitatea acordării de către TFP a unei despăgubiri pentru repararea unui pretins prejudiciu moral, întrucât OAPI nu a săvârșit nicio eroare, iar TFP s-a pronunțat ultra petita.